彭清

彭清（），字源潔，陝西榆林人，明朝軍事將領。

其初襲綏德衛指揮使，以功擢都指揮僉事。弘治初年，擔任右參將，分守肅州，并抵禦蒙古入犯。之後與甘肅巡撫王繼收復哈密立功，為兵部尚書馬文升所器重。當時因病乞休，馬文升力薦留下。弘治八年（1495年），擔任左副總兵，鎮守甘肅。當時哈密被吐魯番攻陷，甘肅巡撫許進引薦移彭清到涼州，并收復哈密，遷都指揮使。弘治十年（1497年），擢都督僉事以替代總兵官劉寧，平定西域。後屢次辭疾，請解兵柄，不被批准。弘治十五年（1502年）去世。死後貧不能歸葬，明孝宗聽聞後，命撫臣發帑錢，資送歸里，賜祭葬如制《明史》（卷174）：“彭清，字源潔，榆林人。初襲綏德衛指揮使，以功擢都指揮僉事。弘治初，充右參將，分守肅州。寇入犯，率兵躡之，獲馬駝器仗及所掠人畜而還。尋與巡撫王繼恢復哈密有功。清雖位偏校，而好謀有勇略，名聞中朝，尤為尚書馬文升所器。嘗引疾乞休，文升力言於朝，慰留之。八年，甘肅有警，以文升薦，擢左副總兵，仍守甘肅。未幾，巡撫許進乞移清涼州。而是時哈密復為土魯番所據，文升方密圖恢復，倚清成功，言「肅州多故，而清名著西域，不可易」，乃寢。文升既得楊翥策，銳欲搗哈密襲牙蘭，乃發罕東、赤斤暨哈密兵，令清統之為前鋒，從許進潛往。行半月，抵其城下，攻克之。牙蘭已先遁，乃撫安哈密遺種，全師而還。是役也，文升授方略，擬從間道往，而進仍由故道，牙蘭遂逸去，斬獲無幾。然番人素輕中國，謂不能涉其地，至是始知畏。清功居多，稍遷都指揮使。十年，總兵官劉寧罷，擢清都督僉事代之。其冬，土魯番歸哈密忠順王陝巴，且乞通貢，西域復定。屢辭疾，請解兵柄，不允。十五年卒。清御士有恩，久鎮西陲，威名甚著，番夷憚之。性廉潔，在鎮遭母及妻妹四喪，貧不能歸葬。卒之日，將士及庶民婦豎皆流涕。遺命其子不得受賻贈，故其喪亦不能歸。帝聞之，命撫臣發帑錢，資送歸里，賜祭葬如制。”。

参考文献

Q
Category:榆林人
Category:明朝都督僉事
Category:明朝總兵官